**ტექნიკური დავალება „მხარდაჭერის სახლის“ ვებ აპლიკაციისთვის**

**შესავალი**

„მხარდაჭერის სახლი“ არის მომსახურების მიმწოდებელი, რომელიც შიდა და ქვემო ქართლის რეგიონებში ხანდაზმულ პირებს მობილურ შინ მოვლასა და ფსიქო-სოციალურ მხარდაჭერას სთავაზობს. მომსახურების მიწოდების გაუმჯობესების, ეფექტურობის გაზრდისა და შიდა ოპერაციების გამარტივების მიზნით, „მხარდაჭერის სახლი“ გეგმავს შექმნას ყოვლისმომცველი ვებ-აპლიკაცია.

პლატფორმა მხარს დაუჭერს ძირითად ოპერაციულ ფუნქციებს, მათ შორის კლიენტების მართვას, მომსახურების დაგეგმვას, მომვლელთა კოორდინირებას, ანგარიშსწორებას და ანგარიშგებას. ის ჩაანაცვლებს არსებულ არაავტომატურ პროცესებს ინტეგრირებული ციფრული სისტემით, რაც უზრუნველყოფს მონაცემთა ცენტრალიზებულ მართვას, ანალიტიკას რეალურ დროში და გაუმჯობესებულ მონიტორინგსა და ანგარიშვალდებულებას.

ორგანიზაციისა და მომსახურების შესახებ დამატებითი ინფორმაცია ხელმისაწვდომია [**შემდეგ ბმულზე.**](https://www.hosgeorgia.ge/ka)

**პროექტის მიმოხილვა**

ვებ-ზე დაფუძნებული აპლიკაციის შემუშავება Laravel API-ის ბექენდისა და JavaScript-ის ფრონტენდის ჩარჩოს გამოყენებით (როგორებიცაა Vue.js, React ან Angular), რათა მოხდეს “მხარდაჭერის სახლის” ბიზნეს პროცესების ციფრული ტრანსფორმაცია, რაც გააუმჯობესებს ეფექტურობას, მონაცემთა ცენტრალიზაციას და უზრუნველყოფს უფრო სწრაფ ანგარიშგებასა და მონიტორინგს.

**მიზნები**

• არსებული არაავტომატური ბიზნეს პროცესების გაციფრულება.

• მონაცემთა ცენტრალიზებული მართვის დანერგვა.

• ოპერაციული ეფექტურობის გაძლიერება და და ცდომილების მაჩვენებლის შემცირება.

• მარტივი, სწრაფი და ზუსტი ანგარიშგების უზრუნველყოფა.

**ფუნქციური მოთხოვნები**

**1. მომხმარებელთა მართვა და როლები -** მომხმარებელთა მკაფიოდ განსაზღვრული როლები და დაშვების კონტროლი: ადმინისტრატორი (სრული წვდომა ყველა ფუნქციასა და მონაცემზე) - კოორდინატორი (გრაფიკის, კლიენტითა ინფორმაციის და მომვლელის დავალებების მართვა) - მომვლელი (გრაფიკებზე წვდომა, ვიზიტების ჩანაწერების განახლება) - ფინანსური მენეჯერი (ანგარიშსწორების, ინვოისების, გადახდების მართვა) - ანალიტიკოსი (ანგარიშების გენერირება და მათზე წვდომა) - წინასწარ განსაზღვრული დაჯგუფებული როლები დაშვების ვარიაბელური დონეებით, ამ როლებზე დაყრდნობით. თითოეული ასეთი ჯგუფისთვის სხვადასხვა მოდულზე დაშვების გააქტიურება ან გამორთვა.

**2. კლიენტთა მართვის მოდული -** კლიენტთა საწყისი ინფორმაციის აღრიცხვა. - კლიენტთა სტატუსის მართვა (აქტიური, არააქტიური, დისკვალიფიცირებული). - კლიენტთა ვიზიტების ჩანიშვნა. - ციფრული საცავი კლიენტთა მოვლის სავალდებულო დოკუმენტაციებისთვის (მათ შორის თანხმობის ფორმები, კონტრაქტები და ა.შ.).

**3. მომსახურების დაგეგმვა -** მომვლელის ვიზიტების ციფრული ჩანიშვნა (ტურების დაგეგმვა) ყოველთვიური სამუშაო გრაფიკების გენერირება. - მომვლელთა ხელმისაწვდომობისა და დავალებების მართვა (სამუშაო განრიგი).

**4. ანგარიშსწორება და ინვოისები -** მომსახურების ხარჯების ავტომატური გაანგარიშება მომსახურების ტიპებისა და პაკეტების მიხედვით. - ინვოისების, გადახდების და ნაშთის ელექტრონული ფოსტის შეტყობინებებთან ინტეგრაცია ინვოისების გაგზავნისთვის.

**5. ანგარიშგება და ანალიტიკა -** რეალურ დროში ანგარიშგების შესაძლებლობები. - წინასწარ განსაზღვრული ანგარიშების გენერირება (მაგ., ყოველდღიური აქტივობა, საბოლოო ბალანსი, კლიენტთა ანალიტიკა). - ექსპორტის შესაძლებლობები სხვადასხვა ფორმატში (PDF, Excel).

**ტექნიკური მახასიათებლები**

**ბექენდი -** Laravel (PHP 8.x) - MySQL მონაცემთა ბაზა მონაცემთა შენახვისთვის - RESTful API-ის შემუშავება - ავთენტიფიკაცია Laravel Sanctum-ის ან სხვა შესაბამისი გადაწყვეტების მეშვეობით

**ფრონტენდი -** JavaScript ჩარჩო/ბიბლიოთეკა (React.js, Vue.js ან Angular) - Axios ან HttpClient API ინტეგრაციისთვის - მდგომარეობის მართვა (Redux, Vuex ან NgRx) ან სხვა შესაბამისი გადაწყვეტილებების

**უსაფრთხოება -** როლებზე დაფუძნებული ავთენტიფიკაცია და ავტორიზაცია - მონაცემთა დაშიფვრა მგრძნობიარე ინფორმაციისთვის - GDPR-ის და ადგილობრივი მონაცემთა დაცვის რეგულაციების დაცვა

**ჩაშვება და ტექნიკური მომსახურება**

**•** რეგულარული სარეზერვო ასლების შექმნა და ტექნიკური მომსახურების რუტინები.

• აპლიკაციის მუშაობისა და ხარვეზების მონიტორინგი და აღრიცხვა.

**შესასრულებელი დავალება**

• საწყისი კოდის შესრულება შესაბამისი დოკუმენტაციის მიხედვით, ტესტირების შემდეგომ მოთხოვნილი ცვლილებების გათვალისწინებით.

• მომხმარებლის სახელმძღვანელოები და სასწავლო მასალები, მათ შორის ვიდეოები სხვადასხვა მომხმარებელთა ჯგუფებისთვის.

• ტრენინგები/შესავალი ადმინისტრატორისთვის.

• დოკუმენტაცია სისტემის ჩაშვების და კონფიგურაციის შესახებ.

**ვადები**

• დანერგვის პროცესი მიჰყვება Sprint მიდგომას. დეველოპერების და პროექტის გუნდები ერთმანეთის პარალელურად იმუშავებენ დავალებების მართვის პლატფორმის გამოყენებით. დეველოპერები იმუშავებენ ორ კვირიანი ინტერვალებით, ხოლო ახლად შემუშავებული მოდულები გადაიხედება და გაიტესტება პროექტის მართვის გუნდის მიერ ყოველი ციკლის ბოლოს. მიწოდებული იქნება სწრაფი უკუკავშირი, რათა უზრუნველყოფილი იყოს პროექტის მიზნებთან უწყვეტი შესაბამისობა და დროული კორექტირება მთელი პროცესის განმავლობაში.

• პროექტის დასრულების მოსალოდნელი ვადა: 10 თვე.

**ეტაპები**

• პროექტის აწყობა და კონფიგურაცია

• ძირითადი მოდულის შემუშავება და დანერგვა (კლიენტებისა და კონტრაქტების მართვა)

• მომსახურების ჩანიშნვის და გადახდის სისტემის დანერგვა

• ანგარიშგებისა და ანალიტიკის ინტეგრაცია

• მომხმარებელთა მიმღებლობის ტესტირება

• გაშვება და გაშვების შემდგომი მხარდაჭერა

• სასწავლო მასალა (მათ შორის ვიდეოები სხვადასხვა მომხმარებელთა ჯგუფებისთვის) და ტრენინგი/შესავალი ადმინისტრატორისთვის